Document ID: 32005R1188

KOMMISSIONENS FORORDNING (EF) Nr. 1188/2005
af 22. juli 2005
om ændring af forordning (EF) nr. 761/2005 om åbning af en krisedestillation i henhold til artikel 30 i Rådets forordning (EF) nr. 1493/1999 for visse vine i Frankrig
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 33, stk. 1, litra f), og
ud fra følgende betragtninger:
(1)
Ved Kommissionens forordning (EF) nr. 761/2005 (2) blev der åbnet en krisedestillation i henhold til artikel 30 i forordning (EF) nr. 1493/1999 for visse kvalitetsvine i Frankrig for perioden 23. maj til 15. juli 2005.
(2)
Da det er første gang, at fransk kvalitetsvin er omfattet af en krisedestillation, er der konstateret problemer med at starte ordningen. Nogle producenter vil måske ikke kunne nå at deltage i destillationen inden for den fastsatte frist, selv om de ønsker det. For at sikre, at ordningen anvendes effektivt, bør den periode for indgåelse af leveringskontrakter, der er fastsat i forordning (EF) nr. 761/2005, derfor forlænges til den 31. juli 2005.
(3)
Forordning (EF) nr. 761/2005 bør ændres tilsvarende.
(4)
Forordningen bør anvendes fra den 16. juli 2005, så det sikres, at foranstaltningen anvendes uden afbrydelse.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
Artikel 2, stk. 1, i forordning (EF) nr. 761/2005 affattes således:
»Hver producent kan indgå en leveringskontrakt, jf. artikel 65 i forordning (EF) nr. 1623/2000 (i det følgende benævnt »kontrakt«), fra den 23. maj 2005 til den 31. juli 2005.«
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 16. juli 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. juli 2005.

Labels: 18
17
5
6